**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 8/15.12.2016 год.**

**извънредно заседание на ОбС Хитрино, проведено в село Тимарево**

С 16 гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Вземане на решение за приемане на дарения- финансови и нефинансови (хранителни, материални и други) и утвърждаване на ОБЩЕСТВЕН СЪВЕТ село Хитрино.

*Докладва: М.Ахмед- председател на ОбС*

**2.**Кандидатстване на Община Хитрино пред Фонд „Социална закрила” към Министерство на труда и социалната политика за отпускане на финансова помощ по осигурени средства с ПМС № 351 от 12.12.2016 година на Министерски съвет и участие на Общински съвет – Хитрино в определяне на параметрите и разходване на средствата.

*Докладва: Н.Исмаил- кмет на община*

**3.**Разни:

3.1. Подписка от кметовете на кметства, които изразяват своето и на жителите на община Хитрино несъгласие, всички цистерни, намиращи се на центъра в село Хитрино да бъдат складирани на територията на община Хитрино.

*Докладва: М.Ахмед- председател на ОбС*

**ПО ПЪРВА ТОЧКА ОТ ДНЕВНИЯ РЕД**

Вземане на решение за приемане на дарения- финансови и нефинансови (хранителни, материални и други) и утвърждаване на ОБЩЕСТВЕН СЪВЕТ село Хитрино.

С 16 гласа „за”, без „против” и без „въздържали се”, на основание чл.21, ал.1, т.14; т.23 и чл.27, ал.5 от Закона за местното самоуправление и местната администрация (ЗМСМА) и във връзка с обявеното бедствено положение в село Хитрино, Общински съвет Хитрино прие

**Р Е Ш Е Н И Е № 96**

**I.**Приема дарения под формата на: труд и услуги, вещи, пари, недвижими имоти.

**II.**Утвърждава банкова сметка за дарения, открита с разрешение на Министерство на финансите.

**III.**Утвърждава обществен съвет, избран от населението на село Хитрино на 13.12.2016 година от 11 (единадесет) души:

1.г-жа Севджан Тасин Акиф- Председател

2.г-жа Светослава Димитрова Борисова- секретар

3.г-н Стефан Нанев Стефанов- член

4.г-н Ефраим Ибрахим Реджеб- член

5.г-жа Селиме Мехмед Сали- член

6.г-н Красен Василев Петров- член

7.г-жа Гюлфие Ахмед Мехмед- член

8.г-н Мехмед Ибрям Мехмед- член

9.г-жа Здравка Николова Тодорова- член

10.г-н Шюкрю Шюкрю Салим- член

11.г-жа Соня Иванова Рангелова- член

за разпределение на средствата от дарения.

**4.**Дава съгласие Обществения съвет на село Хитрино да взема решения по разпределение и разходване на средствата от дарения- финансови и материални.

**5.**Средствата да бъдат изразходвани за финансовото и материално подпомагане на населението, в т.ч. и хранителни продукти.

**6.**За получените и изразходваните средства, както и за взетите решения от Обществения съвет периодично да представя отчет в Общински съвет Хитрино.

**ПО ВТОРА ТОЧКА ОТ ДНЕВНИЯ РЕД**

Кандидатстване на Община Хитрино пред Фонд „Социална закрила” към Министерство на труда и социалната политика за отпускане на финансова помощ по осигурени средства с ПМС № 351 от 12.12.2016 година на Министерски съвет и участие на Общински съвет – Хитрино в определяне на параметрите и разходване на средствата.

С 16 (шестнадесет) гласа „за”, без „против” и без „въздържали се”, на основание чл.21, ал.1, т.14, т.23; чл.27, ал.5 от ЗМСМА и във връзка с чл.17, ал.7 от Закона за местното самоуправление и местната администрация (ЗМСМА), Общински съвет Хитрино прие

**Р Е Ш Е Н И Е № 97**

Дава съгласие за участие при определяне на параметрите и разходване на средствата при получаване на финансиране от Фонд „Социална закрила” към Министерство на труда и социалната политика за отпускане на финансова помощ по осигурени средства с ПМС (Постановление на Министерски съвет) № 351 от 12.12.2016 г. на Министерски съвет.

**ПО ТРЕТА ТОЧКА ОТ ДНЕВНИЯ РЕД**

**3.**Разни:

3.1. Подписка от кметовете на кметства, които изразяват своето и на жителите на община Хитрино несъгласие, всички цистерни, намиращи се на центъра в село Хитрино да бъдат складирани на територията на община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.23 от Закона за местното самоуправление и местната администрация (ЗМСМА), във връзка с обявеното бедствено положение в село Хитрино, Общински съвет Хитрино прие

**Р Е Ш Е Н И Е № 98**

Подкрепя подписката от кметовете на кметства при община Хитрино, които изразяват своето и на жителите на община Хитрино несъгласие всички цистерни, намиращи се на центъра в село Хитрино да бъдат складирани на територията на община Хитрино. Изразяваме нашата и на нашите жители готовност от гражданско неподчинение и стачни действия.

Г-н Мустафа Мехмед Ахмед- Председател на Общински съвет Хитрино, поради изчерпване на дневния ред, в 10.20 часа закри извънредното заседание на Общински съвет Хитрино.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА:**

П Р О Т О К О Л И С Т